Ny atao hoe fandrosoana

•NY ATAO HOE FANDROSOANA (Lahatsoratra) 

Ny atao hoe fandrosoana dia fitatry ny faritra heverin'ny olona tsirairay ho <<Izao tontolo izao>>. Fony mbola toy ny biby ny olombelona, ka niaina tao an-davabato, dia ny tenany ihany, ary tsy nisy afa-tsy ny tenany no noheveriny ho <<Izao tontolo izao>>. Nony nandroso kelikely izy, dia nitatra ho ny vady aman-janany no <<Izao tontolo izao>>. Dia ny mpiray tanàna. Dia ny ny mpiray foko. Dia ny mpiray firenena...

Efa tonga eo izao ny androatokon'ny olombelona, fa mba hatraiza kosa ny faritra afatsika Malagasy?

Mampanongo tena ny hilaza fa tsy mbola mihoatra ny vady aman-janaka! Io faritra io, ary izany no mahatonga ny maro amintsika ho mora andairan'ny kolikoly sy ny lisi-bola isankarazany.

Efa hitantsika ny fahavoazana nateraky ny fianarana sadasada natondraky ny mpanjana-tany teto amintsika, ka notaizain'ny <<zaza navela>>: toetsaina mivandambandana, tsy ambony, tsy hendry tsy adala, tsy tsara tsy ratsy. Ary dia toetsaina toy izany no mbola atombotry ny ny fitiavan-tena, ka tsy tokony ahagaga raha mipoipoitra ohatra ny ahi-dratsy ny fanodikondinana volam-bahoaka.

Amin'ireo manam-pahaizana manokana momban'ny toekarena, dia tsy misy ve, na iray aza, tsy mahatakatra ny tsy fetezana ny firafitry ny toekarenantsika? Sa dia marina tokoa ilay fitenenana hoe: "Betsaka manam-pahaizana ny Malagasy fa vitsy ny manan-tsaina"?https://www.tiatanindrazana.mg/fampianarana/fampandrosoana-ny-firenena-misy-ezaka-goavam-be-mbola-mila-atao-any-aminny-fanabeazana-61384.php

Tsy ny tsy filana fanampiana avy any an-kafa ihany no fahaleovan-tena ara-toekarena, fa ny fijoroan'izany toekarena izany hahavita tena amin'ny vokatry ny taniny.

 Loharano 

 https://www.tiatanindrazana.mg/fampianarana/fampandrosoana-ny-firenena-misy-ezaka-goavam-be-mbola-mila-atao-any-aminny-fanabeazana-61384.php
 https://www.tiatanindrazana.mg/edito/fantaro-ny-atao-hoe-fandrosoana-29968.php